Боро Пейчинов е роден на 14 септември 1942 година в леринското село Баница, днес Веви, Гърция. По време на гражданската война в Гърция е изведен от страната заедно с други около 30 000 деца, т. нар. деца бежанци. Установява се в Социалистическа република Македония и от 1961 година следва архитектура в Скопския университет. Между 1967-1969 година работи като карикатурист-илюстратор и новинар в списание „Журнал“, а от 1970 година в редакцията на „Остен“ като карикатурист. През 1972 година следва анимация към „Загреб филм“ под ръководството на Душан Вукотич. Между 1964-1977 година е сътрудник на РТВ Скопие, а от 1977 година работи в продуцентската компания „Вардар филм“. Носител е на редица награди, живее в Скопие.